MT Steyn-beeld moet 'aktueel, onbedek' wees | Maroela Media
Die Vrystaatse erfenisowerheid het beslis die standbeeld van pres. MT Steyn voor die hoofgebou van die Universiteit van die Vrystaat (UV) moet sigbaar, onbedek en toeganklik wees.
Die UV se spesiale taakspan oor die kwessie het die erfenisowerheid genader om 'n permit te verkry om die standbeeld te bedek totdat daar oor sy toekoms besluit is. Die taakspan het verdere opsies voorgestel soos dat dit omhein word en dat daar uitruil van inligting oor die beeld moet wees.
Die erfenisowerheid se permitkomitee het besluit die beeld moet sigbaar wees terwyl daar 'n uitruil van inligting is in die vorm van inligtingsborde oor Steyn wat op die kampus opgerig moet word.
Die universiteit se taakspan het die besluit van die permitkomitee verwelkom en gesê daar word nou gewerk om die terugvoer van die erfenisowerheid te verfyn en uitvoering daaraan te gee.
Die universiteit het intussen 'n erfeniskonsultant aangestel om 'n erfenis-impakstudie te doen. Sodra die verslag voltooi is sal dit openbaar gemaak word en mense sal 30 dae geleentheid kry om daarop kommentaar te lewer. 'n Finale verslag sal dan ingedien word sodra die terugvoer ontvang is.
Die Federasie van Afrikaanse Kultuurvereniginge (FAK) het intussen die besluit verwelkom. Dr. Danie Langner, besturende direkteur van die FAK, sê dit is beslis 'n stap in die regte rigting.
"Altesaam 74 geskrewe en mondelinge voorleggings is ontvang waarin mense aangedui het of hulle ten gunste van die bedekking is of nie. Om die standbeeld te omhein en om dit aktueel te maak deur inligtingsborde daaroor op kampus aan te bring, is deur die universiteitsgemeenskap voorgestel."
Sommige UV-studente eis al 'n geruime tyd dat die MT Steyn-standbeeld verwyder moet word aangesien dit volgens hulle aan kolonialisme verbind word. Die voorgestelde plan om die standbeeld te verwyder is deel van die UV-studenteraad se transformasiebeleid.
Wonderlik ! Die studente moet dalk President Steyn se geskiedenis gaan leer.
Om n standbeeld te verwyder, name te verander van stede en strate gaan beslis nie geskiedenis verander nie. Daar moet eerder aandag gegee word aan die dinge wat werklik aandag kort.
Ek dink die standbeeld moet sommer nou al verwyder word voordat dit beskadig word. Hierdie "studente" sal nie rus voordat dit verwyder word nie daarvoor is hul haat teenoor die blanke Afrikaner te groot.
N mens wil so graag positief wees oor die instansies wat ons oor baie jare met baie werk, disipline en deursettinsgvermoe opgebou het maar ek is bevrees die skrif is aan die muur. Ons kultuur, taal en uitmuntende standaarde is die padda in die pot. Aan die einde van die dag gaan politieke korrektheid, die tirannie en haat van die meerderheid, en die vasberandenheid van die gepeupel ons onderkry. Die meningsvormers, alumni, en ondersteuners van ons vorige instellings moet ernstig besin en n kopskeuif maak, weg van hierdie gekaapte instellings. Ons sal n nuwe Groot Trek moet maak…..ons skuld dit… Lees meer »
@PJC, stem heelhartig saam met jou skrywe. In belang van transformasie wil die meerderheids Studente nie M.T. Steyn se beeld op UV gronde laat vertoon nie en soos aangedui hul ken nie die geskiedenis oor hom nie en stel ook nie belang nie. Voor dit enige skade aangerig word, neem dit weg vir veilige bewaring.